Shimoliy Koreya prezidenti Kim Chen Inning vafot etgani inkor etildi

Avvalroq, AQShning "New York Post" nashri Shimoliy Koreya prezidenti Kim Chen In operasiyani ko`tarolmay vafot etgani haqida yozgani xabar berilgan edi. Biroq ayni paytda Shimoliy Koreya etakchisining vafot etgani inkor etilmoqda. Bu haqda Koreya do`stlik assosiasiyasi direktori Alexandro Kao tvitterdagi sahifasi orqali ma`lum qildi.
«Rasman: Bizning marshal Kim Chen Inning sog`lig`i yomon ekani haqidagi xabar noto`g`ri va yomon maqsadni ko`zlab tarqatilgan. Xavotir olganingiz uchun rahmat, ammo jurnalistlardan ma`lumot manbasini tekshirishni va sensasiyaga o`ch bo`lmaslikni so`rab qolardim», deb yozgan Alexandro Kao o`z postida.
Eslatib o`tamiz, avvalroq, Xitoy hukumati sog`lig`ida muammo bo`lishi mumkin bo`lgan Shimoliy Koreya etakchisi Kim Chen Inni tibbiy ko`rikdan o`tkazish uchun Pxenyanga tibbiyot mutaxassislari bo`lgan maxsus delegasiya yuborgani xabar qilingan edi.